Una forma muito más minoritaria dintro d'o domenio lingüistico de l'idioma aragonés ye «áliga», forma con prenunciación esdruixula, que se puede sospeitar que siga por influencia d'o catalán (en catalán o nombre d'istes animals ye exactament asinas) como conseqüencia d'a destribución cheografia tan limitada y concreta que conoix o termino. Se documenta en Benás, Erisué, Saunc, Grist y Castillón de Sos. Totz ellos lugars que se troban en a val de Benás, en l'alta Ribagorza aragonesa, en una zona que fa muga con l'aria de destribución d'o catalán en Aragón.